Շայ’մ

**Շայ’մ** (կամ **Շայմ**, , իրական անունը՝ Թամարա Մարտ, , ), ռիթմ ընդ բլյուզ, սոուլ, հիփ հոփ և փոփ ոճերով երգող ֆրանսիացի երգչուհի։ Մասշտաբային ճանաչում է ստացել ի շնորհիվ առաջին *Mes Fantaisies* ալբոմի, որը թողարկվել է 2006 թվականին։

## Կենսագրություն
Թամարան ծնվել է Տրապեում՝ Փարիզի արևմտյան արվարձանում, Մարտինիկայից և ֆրանսիացու ընտանիքում։  Վաղ տարիքից զբաղվում էր պարերով և երգով։

2005 թվականին աղջիկը մասնակցել է ռեփեր K-Maro-ի *Million Dollar Boy* ալբոմից *Histoire de Luv* թրեքի ձայնագրմանը։ Երգը ձայնագրվել է Մոնրեալում։

Դրանից հետո մեկ տարի անց Թամարան իր համար վերցրեց Շայ’մ բեմական անուն և թողարկում է իր առաջին սոլային ալբոմը՝ *Mes Fantaisies* (*Իմ ֆանտազիաները*)։ Անսովոր կեղծանունը երգչուհին բացատրում է հետևյալ կերպ․ *Shy*՝ անգլերենից ամաչկոտ, *'m՝* իր հոր հարազատ կղզու՝ Մարտինիկա անվան առաջին տառը։ Ալբոմը թողարկվել է 2006 թվականի հոկտեմբերին։ Պրոդյուսերն ու կոմպոզիտորը դարձել է K-Maro։ Ալբոմը զբաղեցրել է Ֆրանսիական գլխավոր չարթում 6-րդ տեղը և թոփ-ի մեջ է ներառվել 87 շաբաթվա ընթացքում։ Այդ ալբոմից *Victoire* (*Հաղթանակ*) սինգլը հասել է 4-րդ հորիզոնականը, իսկ *Femme de couleur* (*ծաղկուն կին*) սինգլը՝ 5-րդ հորիզոնականը։

2008 թվականի սեպտեմբերին թողարկվել է երկրորդ *Reflets* (*Արտացոլանք*) ալբոմը։ Այն բարձրացել է չարթում մինչև 4-րդ հորիզոնականը։

Երրորդ *Prendre l’air* (Զբոսնել) ալբոմը թողարկվել է 2010 թվականի հունիսին և ֆրանսիական չարթերում մնացել է մինչև 2015 թվականի հունվարը (134 շաբաթվա ընթացքում)։ Այդ ընթացքում Ֆրանսիայում վաճառվել է մոտավորապես 240 հազար լիցենզավորված ալբոմներ (ներառյալ համացանցում վաճառքը)։

2012 թվականի հունիսին երգչուհին թողարկել է միանգամից երկու ալբոմ։ Առաջինը դա նոր *Caméléon* (*Քամելեոն*) ալբոմը, որը բարձրացել է առաջին հորիզոնականը ազգային չարթում և վաճառվել է Ֆրանսիայում 260 հազար օինակով։ Երկրորդը՝ երեք սկավառակով *L’intégrale* (Ամբողջական հավաքածու) ալբոմը, որը իրենից ներկայացնում է առաջին երեք ալբոմների վերաթողարկումը։ Չնայած նրան, որ այս ժողովածուում չկա նոր երգեր և վերադաշնակում, այնուամենայնիվ այն չարթերում բարձրացավ մինչև 65-րդ հորիզոնականը։

2014 թվականի նոյեմբերին թողարկվել է Շայ’մի հինգերորդ ալբոմը։ Այն վերնագրված է *Solitaire* (*Միայնակը*)։ *Prendre l’air* և *Camélléon* խլացնող հաղթանակից հետո, այդ ալբոմը շատ սառը ընդունվեց ինչպես հասարակության, այնպես էլ քննադատների կողմից, բայց այնուամենայնիվ չարթերում բարձրացել է մինչև 8-րդ տեղը։

2015 թվականի հոկտեմբերի 9-ը՝ երգչուհու ստեղծագործական գործունեության 10-ամյակի կապակցությամբ թողարկվել է կրկնակի ալբոմ-ժողովածուն՝ այդպես էլ վերնագրված *À nos dix ans* (*Մեր տասամյակին ընդառաջ*), որի մեջ հավաքված էին անցած տարվա լավագույն հիթերը։

2017 թվականի սեպտեմբերի 1-ին երկրպագուներին ներկայացվեց յոթերորդ՝ *Héros* (*Հերոսներ*) ալբոմը, որի մեջ ներառված որոշ երգերի բառերը գրել է Շայ’մին։ Ֆրանսիացի լրագրողներին տված հարցազրույցում, որը նվիրված էր թողարկված ալբոմին, երգչուհին պատմել է, որ դա «ալբոմ-բացահայտում» է և որ այն «շատ ավելի խոցելի է, քանի թվում է»։ Ըստ վաճառքի առաջին շաբաթվա արդյունքների՝ ալբոմը զբաղեցրել է Ֆրանսիայի չարթերում վեցերորդ հորիզոնականը, Բելգիայում՝ իններորդ։

Շայ’մի ոճը ռիթմ ընդ բլյուզ և փոփ երաժշտությունների խառնուրդն է։ Իր առաջին *Mes Fantaisies* ալբոմում զգացվում էր սոուլի ուժեղ ազդեցությունը։ Երկրորդ՝ *Reflets* ալբոմում արդեն ներկայացված են պարային երաժշտության տարրեր: *Prendre l’air* երրորդ ալբոմն ունի ավելի շատ էլեկտրոնային երաժշտություն: Վերջին՝ *Solitaire* ալբոմում լսվում է ավելի շատ ռոք:

*Danse avec les stars* (ռուսական *Պարեր աստղերի հետ* անալոգը) հեռուստաշոուի երկու եթերաշրջաններում Շայ’մը եղել է ժյուրիի կազմում:

Շայ’մը նաև համարվում է համացանցի ամենաընթերցվող ֆրանսիացի աստղը (թվիթթերում ունի ավելի քան 2 միլիոն հետևորդ):

## Սկավառակագրություն
### Ալբոմներ

## Ծանոթագրություններ

## Հղումներ
* Биография и фотографии певицы

Կատեգորիա:Ֆրանսիացի երգչուհիներ
Կատեգորիա:Ֆրանսիացի հեռուստատեսային դերասանուհիներ
Կատեգորիա:Ֆրանսիացի կինոդերասանուհիներ
Կատեգորիա:Ֆրանսիացի պարուհիներ
Կատեգորիա:Բեմական կեղծանուններ